《冬夜过魏大夫醉为短述赠之》
明代·林大春

驱车曾向玉河路，把酒相看说海东。此日重逢怜汉月，同袍犹自咏秦风。

夜横宝剑龙光远，雪满瑶台鹤梦空。起草年来更何事，知君兴在华山中。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。